**Broj: 01-646/24**

**Zenica, 20.12.2024.g.**

Na osnovu člana 47. Statuta Privredne komore Zeničko-dobojskog kantona („Službene novine Zeničko-dobojskog kantona“, broj: 6/99, 4/02, 7/06, 6/12, 3/15 i 20/22), Vodiča za nabavke za projekte finansirane od strane GIZ-a-Annex 4a, Uputstva o nabavci roba i usluga u toku implementacije projekta Privredne komore Zeničko-dobojskog kantona, broj: 01-1096/19 od 27.12.2019. godine, Odluke o nabavkama u toku realizacije projekta „Unapređenje okvira za održivo srednje stručno obrazovanje, s fokusom na zelenu transformaciju“/“Enhancing the Framework for Sustainable TVET, with Focus on Green Transformation“, broj: 01-16-01/24 od 17.01.2024. godine, **objavljuje se**

**PREDMET: Zahtjev za dostavu ponude – Provođenje studija praćenja i izrada izvještaja**

Poštovani/a,

Privredna komora ZDK, za potrebe implementacije projekta „Unapređenje okvira za održivo srednje stručno obrazovanje, s fokusom na zelenu transformaciju“/“Enhancing the Framework for Sustainable TVET, with Focus on Green Transformation“, objavljuje ovaj zahtjev prema fizičkim licima za dostavu ponude.

Generalni cilj Projekta je dalji razvoj i integracija elemenata dualno organizovanog obrazovanja u sistem srednjeg stručnog obrazovanja i obuke (u daljem tekstu: SSO) Zeničko-dobojskog kantona, s fokusom na zelenu transformaciju. Specifični ciljevi projekta obuhvataju sljedeće: uspostavu metodologije i procedure prikupljanja i analiziranja podataka u vezi sa SSO, te provođenje studije praćenja (tzv. Tracer study) na godišnjem nivou; ozelenjavanje ishoda učenja; razvoj okvira za sistemsku integraciju mentora praktične nastave kod privrednih subjekata i master trenera; povećanje interesa privrednih subjekata za učešće u praktičnoj nastavi; podizanje svijesti javnosti o dualno organizovanom obrazovanju sa posebnim fokusom na zelenu transformaciju.

**I PREDMET NABAVKE**

**Predmet nabavke** je dostava ponude za pružanje usluge provođenja dvije studije praćenja, za 2024. i 2025. godinu i izrada pripadajućih izvještaja, koje će pružiti ključne informacije o sljedećim aspektima (ali ne isključivo):

* poboljšanje zapošljivosti lica koja su završila srednje stručno obrazovanja i obuku,
* usklađenost kompetencija učenika i lica koja su završila srednje stručno obrazovanja i obuku
* sa potrebama privrednih subjekata,
* broj učenika srednjih škola za stručno obrazovanje i obuku koji su tokom praktične nastave u privrednim društvima bili obučavani od strane certificiranih mentora.

Na temelju dobijenih rezultata, Privredna komora ZDK će pripremiti preporuke za unapređenje srednjeg stručnog obrazovanja koje će biti upućene relevantnim institucijama.

**II OBAVEZE EKSPERTA**

Od eksperta se očekuje da izvrši sljedeće ključne aktivnosti i da postigne planirane rezultate, ali ne isključivo dolje navedene:

1. **Pripremne aktivnosti**
2. **Razvoj upitnika i podrška prilikom njegove disperzije**
3. **Analiza prikupljenih podataka**
4. **Kreiranje izvještaja studije praćenja**
5. **Po potrebi predstavljanje finaliziranog dokumenta identificiranim akterima**

Detaljan prikaz aktivnosti, koji izabrani ponuđač treba realizirati u periodu od dana potpisivanja ugovora pa najkasnije do 30.11.2025.godine, dat je u zasebnom dokumentu pod nazivom „Opis aktivnosti“, koji je sastavni dio ovog Zahtjeva za dostavu ponude.

**III KVALIFIKACIJE EKSPERTA**

Kako bi ponuda bila prihvatljiva, ista mora sadržavati dokaze o potrebnim kvalifikacijama eksperta:

1. Za fizičko lice:

* Biografija;
* Završen fakultet na polju društvenih nauka;
* Najmanje7 godina profesionalnog iskustva u provođenju istih ili sličnih zadataka u oblasti srednjeg stručnog obrazovanja;
* Iskustvo u radu na projektima na temu unapređenja srednjeg stručnog obrazovanja;

1. Za pravno lice:

* Najmanje jedna godina od osnivanja pravnog lica od dana objave ovog poziva (kao dokaz dostaviti izvod iz sudskog registra);
* Da je jedna od djelatnosti, propisanih statutom pravnog lica, vezana za provođenje studija praćenja ili sličnih zadataka;
* Da jedan od zaposlenika/članova pravnog lica ispunjava gore navedene uslove propisane za fizičko lice.

**IV KRITERIJI ZA IZBOR PONUDE**

* Ponude mogu dostaviti fizička lica ili pravna lica.
* Ponuda treba sadržavati ukupnu vrijednost svih aktivnosti navedenih u zasebnom dokumentu „Opis aktivnosti“.
* Kriterij za izbor/dodjelu ugovora je ekonomski najpovoljnija ponuda, koja ispunjava zahtjeve navedene u dokumentu „Opis aktivnosti“ predmetne nabavke i koja sadržava dokaze o ispunjavanju potrebnih kvalifikacija eksperta, navedenih u tački III ovog Zahtjeva.

***Imenovana Komisija za nabavke u projektu, ocjenjuje svaki od III KVALIFIKACIJE EKSPERTA sa bodovima od 5 do 0, (od najbolje do najslabije rangiranog ponuđača), dok 0 bodova se može dodijeliti samo ponuđaču koji uopšte nije dostavio konkretan dokaz o ispunjavanju kvalifikacije/a u svojoj ponudi.***

***Komisija za nabavke u projektu, kreira tabelu koja će sadržavati ocjene za svakog ponuđača prema svakom od III KVALIFIKACIJE EKSPERTA, sa ukupnim ocjenama.***

***Komisija za nabavke u projektu kreira tabelarno i sumu bodova koje su ponuđači pojedinačno ostvarili, a zatim uz Zapisnik daje preporuku predsjednici Komore da donese odluku o izboru najpovoljnijeg ponuđača.***

Ponuđači će po okončanju postupka nabavke, putem e-maila, biti informisani o ishodu predmetne nabavke, tako što će im biti dostavljena Odluka o izboru najpovoljnijeg ponuđača, te će na istu imati pravo žalbe u roku od 7 dana.

**V. FORMA I ROK ZA DOSTAVU PONUDE:**

Zahtjev za dostavu ponude – „Provođenje studija praćenja i izrada izvještaja“ objavljuje se na službenoj stranici Komore [www.pkzedo.ba](http://www.pkzedo.ba), dana 20.12.2024. godine.

**Ponude u pdf formatu dostaviti putem maila:** [**pkzedo@bih.net.ba**](mailto:pkzedo@bih.net.ba) **najkasnije do 27.12.2024. godine do 15:00 sati ili lično na adresu Komore ulica Mehmedalije Tarabara 15, 72000 Zenica.**

**Nepotpune i neblagovremene ponude se neće uzimati u razmatranje.**

S poštovanjem,

**P R E D S J E D N I C A**

**mr.sci. Diana Babić, s.r.**